ಹಳದಿ ಕೊಕ್ಕಿನ ಹರಟೆಮಲ್ಲ ಪಕ್ಷಿಗಳು ಏಳರಿಂದ ಹತ್ತರವರೆಗಿನ ಅಥವಾ ಇನ್ನೂ ಹೆಚ್ಚಿನ ಸಂಖ್ಯೆಯ ಹಿಂಡುಗಳಲ್ಲಿ ವಾಸಿಸುತ್ತವೆ. ಈ ಪಕ್ಷಿಗಳು ಬಹಳ ಸದ್ದುಮಾಡುವ ಪಕ್ಷಿಗಳಾದ್ದರಿಂದ ಅವುಗಳು ಎಡೆಬಿಡದೆ ಕೂಗು, ಉಲುಹಿನ, ವಿಲಿಪಿಲಿಗುಟ್ಟುವ ಸದ್ದಿನಿಂದ ದೂರದಿಂದಲೇ ಅವುಗಳ ಹಿಂಡುಗಳ ಇರುವಿಕೆಯನ್ನು ಅರಿಯಬಹುದು. ಈ ಹಿಂಡಿನ ಒಂದು ಪಕ್ಷಿಯು ಹಾರಿ ಎತ್ತರದ ಕೊಂಬೆ/ಸ್ಥಳದಲ್ಲಿ ಕಾವಲುಗಾರನಂತೆ ಕುಳಿತುಕೊಳ್ಳುತ್ತದೆ ಮತ್ತು ಹಿಂಡಿನ ಇತರ ಪಕ್ಷಿಗಳು ಆಹಾರವನ್ನು ಹುಡುಕುತ್ತಾ ಭೂಮಿಗೆ ಹತ್ತಿರದಲ್ಲಿ ಅಥವಾ ನೆಲದ ಮೇಲೆ ಉಳಿದಿರುತ್ತವೆ. ಈ ಪಕ್ಷಿಗಳು ಸಾಮಾನ್ಯವಾಗಿ ಕೀಟಗಳನ್ನು ತಿನ್ನುತ್ತವಾದರೂ ಹಣ್ಣು, ಜೇನುತುಪ್ಪ ಮತ್ತು ಮನುಷ್ಯರು ಬಿಸಾಡಿದ ಆಹಾರ ಪದಾರ್ಥಗಳನ್ನೂ ಇವು ಸೇವಿಸುತ್ತವೆ.. "ಕಾರ್ಲೋಟ್ಸ್ ವೆರ್ಸಿಕಲರ್" ಹಲ್ಲಿಗಳು ಮತ್ತು ವಿಪ್-ಚೇಳುಗಳನ್ನು ಸಹ ಇವು ಆಹಾರವಾಗಿ ಸೇವಿಸುತ್ತವೆ. ಈ ಪಕ್ಷಿಗಳು ಬಹಳ ದೂರ ಹಾರುವುದಿಲ್ಲ, ಇವುಗಳು ಎಡೆಬಿಡದೆ ಹಾರಿದ ಅತಿ ಹೆಚ್ಚು ದೂರವೆಂದರೆ 180 ಕಿಲೋಮೀಟರ್ ಗಳು; ಹಾರುವ ಮುನ್ನ ಇವು ಮರವನ್ನೋ ಅಥವಾ ಎತ್ತರದ ಪೊದೆಯನ್ನೋ ಏರಿ, ಸಾಕಷ್ಟು ಮೇಲೆ ಹೋದ ನಂತರ, ಆ ಎತ್ತರದಿಂದ ಹಾರುತ್ತವೆ. ಕರಿ ಕಾಜಾಣs, ಕೆಂಪು ಮಟಪಕ್ಷಿsಮತ್ತು Iಭಾರತದ ತಾಳೆ ಅಳಿಲುಗಳು ಈ ಪಕ್ಷಿಗಳ ಆಸುಪಾಸಿನಲ್ಲೇ ಆಹಾರವನ್ನು ಅರಸುವುದು ಸರ್ವೇಸಾಮಾನ್ಯವಾಗಿ ಕಂಡುಬರುತ್ತದೆ.

ಹರಟೆಮಲ್ಲಗಳು ಬೆಳಗಿನ ಜಾವದಲ್ಲಿ ಆರು ಗಂಟೆಗೆ ಮುಂಚೆಯೇ ಎದ್ದು ತಮ್ಮ ಆಹಾರವನ್ನು ಹುಡುಕತೊಡಗುತ್ತವೆ. ಬಿಸಿಲಿನ ಸಮಯವಾದ 13.30 ರಿಂದ 16.30 ರ ವರೆಗೆ ಇವು ಹೆಚ್ಚಾಗಿ ಚಟುವಟಿಕೆಯಿಲ್ಲದೆ ಇರುತ್ತವೆ. ಸುಮಾರು 19.00 ಗಂಟೆಗೆ ಇವು ಗುಂಪುಗುಂಪಾಗಿ ಒಂದೆಡೆ ಸೇರಿ ಗರಿರೆದರಿ ಓರಣಗೊಳ್ಳುವುದರಲ್ಲಿ ತೊಡಗಿ, ನಂತರ ಮಲಗಲು ತೆರಳುತ್ತವೆ. ಹಿಂಡಿನ ಹಕ್ಕಿಗಳು ಒಂದರ ಪಕ್ಕದಲ್ಲಿ ಒಂದು ಮಲಗುತ್ತವೆ ಹಾಗೂ ಈ ಗುಂಪಿನ ಮಧ್ಯದಲ್ಲಿಯೇ ಹಕ್ಕಿಮರಿಗಳು ತೂರಿ ಜಾಗಮಾಡಿಕೊಂಡು ಆ ಇಕ್ಕಟ್ಟಿನಲ್ಲಿಯೇ ಮಲಗುತ್ತವೆ. ಆಹಾರ ಹುಡುಕುವ ಸಮಯದಲ್ಲಿ ಪ್ರಹರಿ ಪಕ್ಷಿಯು ರೆಕ್ಕೆಗಳನ್ನು ಬೀಸುತ್ತಾ, ಅತ್ತಿಂದಿತ್ತ ಕುಪ್ಪಳಿಸುತ್ತಾ ಕೂಗತೊಡಗುತ್ತದೆ. ಪರಸ್ಪರ ಗರಿಗೆದರಿಕೆಯ ಓರಣವು, ವಿಶೇಷತಃ ಚಳಿಗಾಲದಲ್ಲಿ, ಇವುಗಳಲ್ಲಿ ಸಾಮಾನ್ಯವಾಗಿ ಕಂಡುಬರುವ ಚಟುವಟಿಕೆಯಾಗಿದೆ, ಮತ್ತು ಹಿಂಡಿನ ಕೆಲವು ಪಕ್ಷಿಗಳು ಹಿಂಡಿನ ಇತರ ಪಕ್ಷಿಗಳಿಂದ ಆಹಾರವನ್ನು ಬೇಡಿ ಪಡೆಯಬಹುದಾಗಿದೆ.
ಹಳದಿ ಕೊಕ್ಕಿನ ಹರಟೆಮಲ್ಲಗಳಿಗೆ ನೀರಿನಲ್ಲಿ ಮುಳುಗಿ ಸ್ನಾನ ಮಾಡುವುದೆಂದರೆ ಬಹಳ ಇಷ್ಟ; ಅವುಗಳು ಸಾಮಾನ್ಯವಾಗಿ ಮಧ್ಯಾಹ್ನದ ಇಳಿಹೊತ್ತು ಅಥವಾ ಸಂಜೆಯಲ್ಲಿ ತಮ್ಮ ತಮ್ಮ ಕ್ಷೇತ್ರಗಳಲ್ಲಿ ಹಕ್ಕಿಗಳಿಗೆಂದೇ ಇರಿಸಿದ ಬೋಣಿಗೆಗಳಲ್ಲಿ ಸ್ನಾನಮಾಡಲು ಧಾವಿಸುತ್ತವೆ. ಕೆಲವೊಮ್ಮೆ ಈ ಪಕ್ಷಿಗಳು ಸುಮಾರು 18:30 ಗಂಟೆಗೆ ಪಕ್ಷಿಬೋಣಿಗೆಗಳಲ್ಲಿ ಸ್ನಾನ ಮಾಡಲು ಬರುವುದನ್ನು ಗಮನಿಸಲಾಗಿದೆ; ಸೂರ್ಯ ಮುಳುಗಿ ಕತ್ತಲೆ ಕವಿಯುವ ಸಮಯದಲ್ಲಿ ಇವು ಶುಚಿರ್ಭೂತವಾಗಲು ಹಾತೊರೆದು ಧಾವಿಸುತ್ತವೆ. 

ಶಿವಕಾಶಿ ಬಯಲುಪ್ರದೇಶದಲ್ಲಿ ನಡೆಸಿದ ಅಧ್ಯಯನದ ಮೇರೆಗೆ ಇವುಗಳ ಗೂಡುಗಳು 0.4 km ನ ವ್ಯಾಪ್ತಿಯಲ್ಲಿ ಇರುವುದು ಕಂಡುಬಂದಿದೆ ಹಾಗೂ ಇವುಗಳ ಸಂಖ್ಯಾಸಾಂದ್ರತೆಯು ಪ್ರತಿ ಕಿ.ಮೀ. ಗೆ 55 ಪಕ್ಷಿಗಳು ಎಂದು ತಿಳಿದುಬಂದಿದೆ . 

ಮರಣಪ್ರಮಾಣ/ಸಾವಿನ ದರ
ಹರಡುವಿಕೆ ಮತ್ತು ಆವಾಸಸ್ಥಾನ
ನಡಾವಳಿ ಮತ್ತು ಪರಿಸರವಿಜ್ಞಾನ
ಸಂಸ್ಕೃತಿಯಲ್ಲಿ